РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 06

от заседание на комисия ”Управление на собствеността”
към Пленума на Висшия съдебен съвет, проведено на 21.02.2018 г.

Днес, 21.02.2018 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков
						  ЧЛЕНОВЕ: Стефан Гроздев
                                                                                      Олга Керелска
                                                                                       Пламена Цветанова
                                                                                       Огнян Дамянов

ОТСЪСТВА: Боян Новански.

           От администрацията на ВСС присъстват: инж. Дениза Павлова –началник на отдел „Инвестиции и строителство”, Владимир Димитров – и.д. началник отдел „Управление на собствеността“ и Мая Атанасова – главен експерт – юрисконсулт в дирекция „Правна”.

І. Инвестиционна дейност

1. ОТНОСНО: Проект на решение за упълномощаване на председателя на Районен съд гр. Карлово във връзка с предстоящи строително - ремонтни работи в част от имот, представляващ втори етаж от сграда, находяща се в гр. Карлово, ул. „Тодор Каблешков“ № 1.
1.2. Сигнално писмо от председателя на Районен съд гр. Карлово с вх. № ВСС-1988/15.02.2018 г.,  за укрепване на покривната част на сграда, находяща се в гр. Карлово, ул. „Генерал Карцов” № 44.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1.	ПРЕДЛАГА  на Пленума на Висшия съдебен съвет да вземе следното решение:
1.1.1.	УПЪЛНОМОЩАВА Асима Вангелова - Петрова - Административен ръководител – председател на Районен съд – Карлово, на който е възложено стопанисване на имот, намиращ се в гр. Карлово, ул. „Тодор Каблешков“ № 1, представляващ втори етаж от сграда на ПГ „Братя Евлогий и Христо Георгиеви”, с идентификатор 36498.501.689.1 със застроена площ 775 кв.м., да представлява Висшия съдебен съвет като подава и получава документи пред съответните държавни и общински институции и експлоатационни дружества, необходими за извършване на строително-ремонтни дейности в гореописания имот.

1.1.2.	ВНАСЯ предложението като редовна точка в редовно заседание на Пленума на Висшия съдебен съвет, насрочено за 01.03.2018 г.

1.2. ПРИЕМА за сведение сигнално писмо от председателя на Районен съд гр. Карлово с вх. № ВСС-1988/15.02.2018 г.,  за укрепване на покривната част на сграда, находяща се в гр. Карлово, ул. „Генерал Карцов” № 44.

2. ОТНОСНО: Писмо с вх. № ВСС-184/15.02.2018 г. от министъра на правосъдието, относно изграждане на обект: „Пристрояване към Съдебна палата на 4 и 5 етажа за обособяване на Административен съд – Силистра и ОЗ „Изпълнение на наказанията“.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.2.	ИЗКЛЮЧВА ОБЕКТ: „Пристрояване към Съдебна палата на 4 и 5 етажа за обособяване на Административен съд – Силистра и ОЗ „Изпълнение на наказанията“ от Инвестиционната програма на Висшия съдебен съвет за 2018 г.

1.3.	ПРЕДЛАГА обекта да бъде включен в бюджетната прогноза за 2019-2021 г. на Висш съдебен съвет.

1.4.	ВЪЗЛАГА на отдел „Инвестиции и строителство” да подготви писмо до министъра на правосъдието за провеждане на среща с Комисия „Управление на собствеността” към Пленума на ВСС относно изграждане на обект: „Пристрояване към Съдебна палата на 4 и 5 етажа за обособяване на Административен съд – Силистра и ОЗ „Изпълнение на наказанията“.

3. ОТНОСНО: Писмо с вх. № 16786/14.02.2018 г. от председателя на Районен съд гр. Своге, във връзка с предприети действия по обследване и оценка на мълниезащитните и заземителни уредби в Съдебна палата гр. Своге.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. Извършването на разход за отстраняване на дефекти в мълниезащитната и заземителна уредба на Съдебна палата гр. Своге е целесъобразно и необходимо. Разходът е определен на 4 496,00 лв. с включено ДДС на база най-ниската цена от представени три оферти.

3.2. ИЗПРАЩА решението по т. 3 от настоящия протокол на Комисия „Бюджет и финанси”, за извършване на корекция на бюджетната сметка на Районен съд гр. Своге.

3.3. ЗАДЪЛЖАВА председателя на Районен съд гр. Своге след приключване на дейностите по отстраняване на дефектите на мълниезащитната и заземителна уредби в Съдебна палата гр. Своге да уведоми Комисия „Управление на собствеността” към Пленума на ВСС, незабавно.

3.4. ИЗПРАЩА решението по т. 3 от настоящия протокол на председателя на Районен съд гр. Своге, за сведение и изпълнение.

4. ОТНОСНО: Писмо от председателя на Районен  съд гр.  Варна с вх. № ВСС-1317/02.02.2018 г. относно необходимостта от авариен ремонт – подмяна на водопроводен щранг в сградата на Съдебната палата гр. Варна.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. Извършването на авариен текущ ремонт на водопроводен щранг в сградата на Съдебна палата гр. Варна е неотложно необходимо. Стойността на разхода в размер  на 1 850,00 лв. с ДДС, съгласно най-ниска цена от приложените ценови оферти.

4.2. ИЗПРАЩА решението по т. 4 от настоящия протокол на Комисия „Бюджет и финанси”, за корекция на бюджета на Районен съд гр. Варна.

4.3. ПРЕПОРЪЧВА на председателя на Районен съд гр. Варна, при представяне на искане за отпускане на средства за извършване на текущ ремонт да предоставя оферти окомплектовани със спецификация на необходимите строително-монтажни дейности.

ІІ. Управление на собствеността

5. ОТНОСНО: Писмо от Министерство на отбраната с вх. № ВСС-1392/05.02.2018 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. ПРИЕМА за сведение писмото от Министерство на отбраната с вх. № ВСС-1392/05.02.2018 г.

6. ОТНОСНО: Информация за изпълнение на решение по т. 1 от протокол № 60/13.12.2017 г. на Комисия „Управление на собствеността” във връзка с Районен съд гр. Айтос.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. ПРИЕМА за сведение писмото на районния прокурор на Районна прокуратура гр. Айтос с вх. № ВСС-15939/05.02.2018 г.

6.2. Счита за НЕЦЕЛЕСЪОБРАЗНО и икономически необосновано замяната на ползваните помещения от Районен съд гр. Айтос с недвижим имот, представляващ масивна двуетажна сграда със застроена площ 570 кв.м. и мазе със застроена площ 570 кв.м., построена през 1973 г., находяща се в УПИ І, кв. 136 по плана на гр. Айтос, отреден за „Детска градина” на площ 5715 кв.м. и Акт № 2398/29.07.2010 г. за ПОС.

6.3. ИЗПРАЩА решението по т. 6 от настоящия протокол на председателя на Районен съд гр. Айтос, за сведение.

7. ОТНОСНО: Информация за получени заповеди на министъра на правосъдието за разпределение на части от имоти, ползвани от органи на съдебната власт и второстепенни разпоредители с бюджет към МП.
Приложение: Доклад от Надежда Петрова – старши експерт – икономист в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. ПРИЕМА за сведение изготвения доклад за предоставена информация от Министерство на правосъдието заедно със Заповедите за разпределение на помещения в органите на съдебната власт.
7.2. ИЗПРАЩА на дирекция „Правна” получената документация за становище относно законосъобразността на издаваните заповеди за разпределение на помещения в сградите на съдебната власт, което да бъде внесено в Комисия по правни и институционални въпроси и Комисия „Управление на собствеността” към Пленума на ВСС, за разглеждане.
7.3. ВЪЗЛАГА на дирекция „Управление на собствеността на съдебната власт” да изиска информация от административните ръководители на органите на съдебната власт за размера на помещенията, заемани от второстепенни разпоредители, посочени в заповедите на министъра на правосъдието.

8. ОТНОСНО: Писмо от министъра на вътрешните работи във връзка с помещения за нуждите на Районна прокуратура гр. Монтана.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. ПРИЕМА за сведение писмото на министъра на вътрешните работи във връзка с помещения за нуждите на Районна прокуратура гр. Монтана.

8.2. ВЪЗЛАГА на дирекция „Управление на собствеността на съдебната власт” да изготви писмо с получената информация до главния прокурор на Република България.

8.3. ВЪЗЛАГА на дирекция „Управление на собствеността на съдебната власт” да извърши проверка по отношение на помещенията, ползвани от Следствения отдел към Окръжна прокуратура гр. Монтана.

9. ОТНОСНО: Писмо от главния секретар на ВКС с вх. № ВСС-1211/19.12.2017 г., за недвижим имот – почивна база, находящ се в с. Лозенец, община Царево.
Приложение: Докладна записка от Лидия Кирилова – главен експерт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. ПРИЕМА докладната записка на инж. Лидия Кирилова – главен експерт в дирекция „Управление на собствеността на съдебната власт”.
9.2. ВЪЗЛАГА на инж. Лидия Кирилова – главен експерт в дирекция „Управление на собствеността на съдебната власт” да извърши маркетингово проучване на цените за изпълнение на дейностите по заснемане, изготвяне на скица-проект за изменение на кадастрална карта и нанасяне на изменението по надлежния ред на недвижим имот на ВСС, предоставен за нуждите на ВКС в с. Лозенец, общ. Царево, обл. Бургас, кв. 17, п-л І, ул. „Черно море” № 3.

10. ОТНОСНО: Упълномощаване на представляващия Висшия съдебен съвет да подпише договор с областния управител на област Благоевград за безвъзмездно управление на имот – частна държавна собственост за нуждите на Административен съд гр. Благоевград.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на Висшия съдебен съвет да приеме следното решение:

1.	УПЪЛНОМОЩАВА представляващия Висшия съдебен съвет да подпише договор с областния управител на Област Благоевград за безвъзмездно управление на имот – частна държавна собственост, находящ се в гр. Благоевград, ул. „Тодор Александров” № 47, вх. Б, представляващ: самостоятелен обект, в сграда с идентификатор 04279.612.223.1.74, с предназначение – офиси с различна квадратура, който обект с № 74 със застроена площ 673.00 /шестстотин седемдесет и три/ кв.м., състоящ се от 10 /десет/ броя стаи и две сервизни помещения, изграден на част от трети етаж /ведно със съответните идеални части от общите части на сградата и от правото на строеж/ в сграда с идентификатор 04279.612.223.1, представляваща Многофункционален комплекс, състоящ се от Блок 1 и Блок 2, построена в поземлен имот с идентификатор 04279.612.223 /с номер по предходен план – УПИ І-2826 и 6359, кв. 116 по плана на ЦГЧ, одобрен със Заповед № 323/05.09.1994 г., Заповед за ЧРП/ПР/ № 164/19.02.2002 г. и Заповед за ПЗ и ПУП № 197/22.02.2005 г./, попадаща в кадастралната карта и кадастралните регистри на гр. Благоевград, община Благоевград, област Благоевград, одобрена със Заповед 0 РД-18-32/10.05.2006 г. на изпълнителния директор на Агенцията по кадастъра, с административен адрес: ул. „Тодор Александров” № 47, вх. Б, ет. 3, при съседи: на същия етаж – обект с идентификационен № 04279.612.223.1.75, обект с идентификационен № 04279.612.223.1.79, обект с идентификационен № 04279.612.223.1.149 и обект с идентификационен № 04279.612.223.1.80; под обекта – обект с идентификационен № 04279.612.223.1.61; над обекта – обект с идентификационен № 04279.612.223.1.141, описан в Акт за частна държавна собственост № 1743/29.05.2007 г., с предоставени права на управление на областния управител на Област Благоевград,   за нуждите на Административен съд гр. Благоевград, за срок от две години.

2.	ВНАСЯ предложението като редовна точка в редовно заседание на Пленума на Висшия съдебен съвет, насрочено за 01.03.2018 г.

11. ОТНОСНО: Фактическо приемане на имот – частна държавна собственост, предоставен от областния управител на област Търговище, за нуждите на Административен съд гр. Търговище.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. ВЪЗЛАГА на председателя на Административен съд гр. Търговище да организира фактическото приемане на имота, предмет на договор № ВСС-942/25.01.2018 г. за безвъзмездно предоставяне право на управление върху имот – държавна собственост.
11.2. Оригинален екземпляр на протокола по чл. 5 от договор № ВСС-942/25.01.2018 г. да се изпрати във ВСС – по един за дирекция „Управление на собствеността на съдебната власт” и за дирекция „Бюджет и финанси”.

11.3. ИЗПРАЩА решението по т. 11 от настоящия протокол на председателя на Административен съд гр. Търговище, за сведение и изпълнение.

12. ОТНОСНО: Процедура по предаване на недвижим имот – частна държавна собственост, представляващ четири едноетажни сгради – бунгала, находящи се в гр. Варна, р-н Аспарухово, кв. Галата, местност „Черноморец” (старо наименования местност „Фичоза”) на Държавно предприятия „Фонд затворно дело”.
Приложение: Доклад от Лидия Кирилова – главен експерт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. ПРИЕМА доклада на инж. Лидия Кирилова – главен експерт в дирекция „Управление на собствеността на съдебната власт”.

12.2. ОПРЕДЕЛЯ инж. Лидия Кирилова – главен експерт в дирекция „Управление на собствеността на съдебната власт” да вземе участие при фактическото предаване на недвижим имот – частна държавна собственост, находящ се в гр. Варна, р-н „Аспарухово”, кв. „Галата”, местност „Черноморец”, съвместно с представители на дирекция „Бюджет и финанси”, Прокуратурата на Република България и на Държавно предприятие „Фонд затворно дело” и да подпише приемо-предавателен протокол.

12.3. ИЗПРАЩА настоящото решение на дирекция „Бюджет и финанси” за определяне на представители, които да вземат участие в приемо-предавателните действия по т. 12.2.

12.4. ОДОБРЯВА проект на писмо до главния прокурор на Република България за определяне на представители, които да вземат участие в приемо-предавателните действия по т. 12.2.

 12.5. ИЗПРАЩА решението по т. 12 от настоящия протокол на главния секретар на ВСС за издаване на заповед в съответствие с решение по т. 23 от протокол № 43/24.11.2016 г. на Пленума на ВСС.

13. ОТНОСНО: Обобщена информация, изготвена от Анжела Цветанова – старши експерт – юрист в дирекция „Управление на собствеността на съдебната власт” в изпълнение решение на Комисия „Управление на собствеността”, взето по протокол № 04/07.02.2018 г., т. 7.2.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1. ОТЛАГА разглеждането на т. 13 от настоящия дневен ред за следващо заседание на Комисията.

14. ОТНОСНО: Писмо с вх. № ВСС-1607/08.02.2018 г. от началника на СГКК гр. Велико Търново.

След като изслуша устния доклад на Мая Атанасова – главен експерт – юрисконсулт в дирекция „Правна” по отношение на предприетите действия от страна на дирекцията във връзка с получените в АВСС Определение № 34/31.01.2018 г. на АдмС гр. Велико Търново, ІХ-ти състав по адм. Дело № 814/2017 г. и Определение № 481/24.11.2017 г. на АдмС гр. Велико Търново, Х-ти състав, по адм.дело № 815/2017 г.,

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1. ПРИЕМА за сведение писмото на началника на СГКК гр. Велико Търново.

Допълнителни точки, включени за разглеждане
в заседание на Комисия „Управление на собствеността”

15. ОТНОСНО: Заявление за достъп до обществена информация за предоставяне на информация относно помещения, ползвани от ИВСС, находящи се в гр. София, ул. „Бачо Киро” № 26, Бизнес център „Платиниум”.
Приложение: Доклад от Надежда Петрова – старши експерт – икономист в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

15.1. ОДОБРЯВА изготвения доклад – отговор по Заявлението за достъп до обществена информация от г-н Росен Росенов Босев, с което е направено искане за предоставяне на информация в частта по т. 1 и т. 2 от Заявлението относно ползвани от ИВСС помещения в сграда на ул. „Бачо Киро” № 26 /Бизнес център Платиниум/.
15.2. ИЗПРАЩА на дирекция „Правна” информация по Заявлението за достъп до обществена информация от г-н Росен Росенов Босев, с което е направено искане за предоставяне на информация в частта по т. 1 и т. 2 от Заявлението относно ползвани от ИВСС помещения в сграда на ул. „Бачо Киро” № 26 /Бизнес център Платиниум/.

16. ОТНОСНО: Писмо от председателя на Върховния административен съд с вх. № ВСС-1704/09.02.2018 г. с предложение за отправяне на искане до Министерски съвет за безвъзмездно предоставяне за управление на имот – публична държавна собственост, на Висшия съдебен съвет, за нуждите на Върховен административен съд.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на Висшия съдебен съвет да приеме следното решение:

16.1. УПЪЛНОМОЩАВА представляващия Висшия съдебен съвет, на основание чл. 15, ал. 4 от Закона за държавната собственост и чл. 8, ал. 1 във вр. с чл. 9, ал. 3 от Правилника за прилагане на Закона за държавната собственост, да отправи искане до Комисията за разпределяне и използване на административните сгради за безвъзмездно предоставяне за управление на имот – публична държавна собственост, находящ се на пл. „Св. Неделя” № 5, за нуждите на Върховен административен съд.

16.2. ВНАСЯ предложението като допълнителна точка в редовно заседание на Пленума на Висшия съдебен съвет, насрочено за 22.02.2018 г.

17. ОТНОСНО: Поправка на явна фактическа грешка в решение на Комисия „Управление на собствеността”, взето по протокол № 05/14.02.2018 г., т. 1.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:
	
17.1. ДОПУСКА поправка на явна фактическа грешка в решението си, взето  по протокол № 05/14.02.2018 г., т. 1, като текста:
„-  предоставя за ползване работен кабинет 69 /досега на Военен съд гр. София/, намиращ се на етаж „партер”, за нуждите на Военно-апелативен съд гр. София;
-  предоставя за ползване работен кабинет 64 /досега на Военно-апелативен съд/, намиращ се на етаж „партер”, за нуждите на Апелативен съд гр. София;”
Следва да се чете:
„-  предоставя за ползване работен кабинет 69 /досега на Военно-апелативен съд/, намиращ се на етаж „партер”, за нуждите на Апелативен съд гр. София;
-  предоставя за ползване работен кабинет 64 /досега на Военен съд гр. София/, намиращ се на етаж „партер”, за нуждите на Военно-апелативен съд гр. София;”

17.2. ВНАСЯ предложението като редовна точка в редовно заседание на Пленума на Висшия съдебен съвет, насрочено за 22.02.2018 г.

18. ОТНОСНО: Покана към административните ръководители на Административен съд София – град, Административен съд София – област и представители на Прокуратура на Република България, в качеството им на ползватели на сградата, находяща се на ул. „Драган Цанков” № 6.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

18.1. НАСРОЧВА извънредно заседание на Комисия „Управление на собствеността” за 26 февруари 2018 г.

18.2. КАНИ административните ръководители на Административен съд София – град, Административен съд София – област и представители на Прокуратура на Република България, в качеството им на ползватели на сградата, находяща се на ул. „Драган Цанков” № 6, на извънредното заседание на Комисия „Управление на собствеността”, насрочено за 26 февруари 2018 г., от 13,00 часа, етаж 1, зала 107 в сградата на Висш съдебен съвет.

19. ОТНОСНО: Устен доклад от г-жа Пламена Цветанова – член на Висшия съдебен съвет и на Комисия „Управление на собствеността” към Пленума на ВСС в изпълнение решение на Комисията, взето по протокол № 04/07.02.2018 г., т. 13.2.

След като изслуша устния доклад на г-жа Пламена Цветанова за проведена среща с г-жа Маргарита Борисова в сградата на Висшия съдебен съвет на 12 февруари 2018 г., от 13,00 часа и поетия ангажимент от страна на наемателя на ведомственото жилище да погаси частично задълженията си по договор с рег. № 93-00-73/02.02.2016 г.,

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

19.1. ДА БЪДЕ ВКЛЮЧЕНА в дневния ред за заседанието на Комисия „Управление на собствеността” към Пленума на ВСС, насрочено за 07 март 2018 г., преписката с информация от дирекция „Бюджет и финанси” за извършени плащания от страна на г-жа Маргарита Димитрова Борисова – наемател на ведомствено жилище, по договор с рег. № 93-00-73/02.02.2016 г.

20. ОТНОСНО: Устен доклад от г-жа Дениза Павлова – началник отдел „Инвестиции и строителство” по отношение обзавеждането на ведомствените жилища, предадени за стопанисване на Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:
	
20.1. КАНИ членовете на Висшия съдебен съвет, подали заявления за настаняване във ведомствени жилища, на заседанието на Комисия „Управление на собствеността” към Пленума на ВСС, насрочено за 07 март 2018 г.

21. ОТНОСНО: Разглеждане на проект на Правила за отдаване под наем на недвижими имоти – частна държавна собственост, предоставени в управление на Висш съдебен съвет за жилищни нужди и за дейността на Жилищната комисия към Пленума на Висш съдебен съвет. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:
	
21.1. ДА БЪДЕ ВКЛЮЧЕН в дневния ред за заседанието на Комисия „Управление на собствеността” към Пленума на ВСС, насрочено за 07 март 2018 г., проекта на Правила за отдаване под наем на недвижими имоти – частна държавна собственост, предоставени в управление на Висш съдебен съвет за жилищни нужди и за дейността на Жилищната комисия към Пленума на Висш съдебен съвет, подготвен от г-н Боян Новански – член на Висшия съдебен съвет и на Комисия «Управление на собствеността» към Пленума на ВСС. Материалите да бъдат раздадени на членовете на Комисията предварително, за запознаване. 

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /П/

								           ЕВГЕНИ ДИКОВ